ületavad toimingud (skr, pl pāramitā ; tb pha rol tu phyin pa; hn boluomi; jp haramitsu), ka ületavused, *mahajaanas  *bodhisattvatele omased teostusviisid. Sanskritikeelse mõiste pāramitā algtähenduseks on arvatavasti ' teisele kaldale viiv' e ' üleviiv ' e ' ületav '; selle tiibetikeelne vaste tähendab 'teisele kaldale jõudmist'. Lääne budoloogias tõlgitakse seda kõige sagedamini 'täiuseks v täiuslikkuseks'. Ületavad toimingud kirjeldavad bodhisattva *astmelist teed, mille abil jõutakse teisele kaldale ehk *teadvuse kõrgeimasse seisundisse. ...